PSC, ERC, JxCat, CUP i Comuns acorden i registren a la Mesa del Parlament una estratègia per aïllar Vox La República\nPSC, ERC, JxCat, CUP i Comuns acorden i registren a la Mesa del Parlament una estratègia per aïllar Vox\nACN Barcelona.-Els grups parlamentaris del PSC-Units, ERC, JxCAT, CUP i En Comú Podem han registrat a la Mesa del Parlament un document amb diversos acords per aïllar Vox a la […]\nACN Barcelona.-Els grups parlamentaris del PSC-Units, ERC, JxCAT, CUP i En Comú Podem han registrat a la Mesa del Parlament un document amb diversos acords per aïllar Vox a la cambra catalana. En primer lloc, han acordat utilitzar els espais d’intervenció al Parlament “per combatre els discursos d’odi, defensant els drets humans i contrarestant les informacions falses que puguin induir a discriminacions i vulneracions dels drets humans”. També han acordat “impedir la presència de l’extrema dreta” a la Mesa, les comissions, a la coordinació dels intergrups i a la relatoria dels grups de treball. Tampoc subscriuran iniciatives parlamentàries conjuntes amb l’extrema dreta i evitaran que prosperin les seves.\nEls grups signants de l’acord volen evitar que la presentació de ponències col·legiades recaigui sobre qualsevol diputat de formacions d’extrema dreta i establir els acords necessaris per evitar, sempre que sigui possible, la seva presència en els nomenaments on el Parlament té potestat estatutària o legislativa. Tampoc convocaran Vox a les trobades amb entitats. A més, impulsaran les modificacions legislatives o accions necessàries per blindar el Parlament de discursos d’odi i discriminacions, reforçar el Compromís contra la Discriminació i l’assetjament amb sancions en cas de no signatura i modificar el requisit d’unanimitat per les declaracions institucionals en favor d’una majoria qualificada. Un altre dels acords és rebutjar de manera formal i unànime qualsevol manifestació de violència, ja sigui verbal, física o psicològica, cap a qualsevol diputada. També emplacen a la Mesa del Parlament a ratificar el calendari de commemoracions institucionals actual, que inclou la commemoració de les víctimes de l’Holocaust, les del genocidi del Poble Gitano i les de la tracta transatlàntica d’africanes esclavitzades. A més, es vol mantenir que en cada ple es faci el recompte de les morts a la Mediterrània i dels feminicidis i impulsar la creació d’una comissió d’estudi sobre el racisme institucional. Per últim, els grups volen mantenir un espai de treball conjunt durant la legislatura per coordinar l’acció i les respostes envers accions concretes de les formacions d’extrema dreta i formalitzar un espai de treball i coordinació incloent a la societat civil organitzada. En el document expliquen que es tracta d’un acord “per un Parlament compromès amb la democràcia, els drets i la diversitat” i sol·liciten a la presidenta del Parlament, Laura Borràs, que el faci extensiu al tots els grups parlamentaris.


Campaña per fomentar la seguretat als comerços\nLA POLÍCIA LOCAL DE CALVIÀ COMENÇA UNA CAMPAÑA PER FOMENTAR LA SEGURETAT ALS COMERÇOS\nAvui han començat les primeres visites a establiments de les zones de Son Ferrer i Palmanova per donar a conèixer la iniciativa als comerciants\nLa Policia Local de Calvià ha iniciat avui matí un recorregut per Calvià per donar a conèixer la campanya de foment de mesures de seguretat en els comerços del municipi. Quatre agents estan visitant els establiments oberts en temporada baixa a Son Ferrer i Palmanova. Seguidament es divulgarà la campanya als nuclis tradicionals de Calvià i es Capdellà, i a la zona de Peguera. La Policia Local preveu haver atès tots els comerços oberts en temporada baixa en dos mesos.\nEls agents de Calvià informen de la necessitat de prendre mesures de seguretat per preservar els seus comerços i el seu contingut. Per això, lliuren un fulletó editat per l'Ajuntament de Calvià on s'expliquen les pautes que s'han d'adoptar en l'establiment quant als sistemes de seguretat, els pagaments telemàtics i els diners en efectiu. A més, es donen algunes indicacions de què fer davant d'un possible delinqüent i els passos a seguir davant d'un fet delictiu.\nD'altra banda, aquesta visita als comerços calvianers permet elaborar un cens actualitzat dels establiments que compten amb un sistema capaç d'emetre senyals acústics a l'exterior. Amb l'oportú registre municipal i el telèfon de contacte, s'estableix la localització i les persones de contacte a qui acudir, per qualsevol circumstància, en cas que es dispari l'alarma.\nLa Divisió Comunitària de la Policia Local de Calvià ha començat la campanya divulgativa en temporada baixa, per tal d'avançar feina i poder arribar a tots els establiments del municipi el més aviat possible. La majoria dels establiments consultats han tengut furts o intents de furt. Les zones de Magaluf i Santa Ponça són les més afectades per aquest tipus de falta durant la temporada alta estival. Els comerços en els quals se solen cometre més robatoris són els establiments petits sense sistemes de seguretat o els supermercats. Els furts més comuns són dels productes de mida petita i gran valor, com mòbils, perfums o menjar gourmet. Entre les fórmules més comunes de furt està aprofitar un descuit o la confusió dels dependents, l'ús de contenidors folrats de paper d'alumini per evitar alarmes, i canvi d'embolcalls o preus.


Más ocupación de la esperada\nCullera plantejava 'Un estiu com els d'abans' per a fer front als efectes de la Covid-19 i tot i que les xifres d'ocupació no han sigut, com ja s'intuïa, les dels últims estius quan es van aconseguir màxims històrics, finalment els resultats han presentat unes xifres millors de les esperades. La localitat va superar el 50 % d'ocupació durant el mes d'agost passat, el mes per excel·lència per al principal sector econòmic de la ciutat, segons ha informat hui la regidoria de Turisme a partir de les dades facilitades per les empreses d'allotjament.\nAixí doncs, l'estratègia de promoció turística de la ciutat sembla haver donat els seus fruits «malgrat que fa tan sols tres mesos ningú creia que podria ni tan sols haver-hi turisme en un any tan complex com este», ha valorat la regidora de Turisme de Cullera, Débora Marí.\nEncara que la xifra representa una caiguda pròxima als 40 punts respecte al mateix mes de l'any passat, Marí estima que en la línia de l'ocorregut al juliol que la reculada és menor de l'esperat.\nPer a la responsable de l'àrea de Turisme, això demostra que Cullera s'ha consolidat com una de les ciutats de referència en el context de la nova normalitat per l'«esforç que tant el sector com l'Administració pública hem fet per a garantir que som un destí segur».\nEl lloguer d'apartaments és el que millor ha funcionat en estos temps de pandèmia. Així, les empreses de pisos turístics han notificat prop d'un 65 % d'ocupació malgrat les incerteses i cancel·lacions que es van produir abans de l'inici del mes quan els rebrots van començar a aparéixer en tota la geografia espanyola.\nTambé els aparthotels han presentat una xifra més que acceptable acostant-se al 60 % d'ocupació, guarisme similar al que notifiquen des del càmping pel que fa a les parcel·les de caravanes i bungalous.\nPel que respecta als hotels, s'han quedat en xifres superiors al 45 % però molt lluny de penjar el cartell de ple com havia ocorregut en els estius anteriors.\nLa capital turística de la Ribera ha rebut nombrosos visitants els caps de setmana, on s'han tornat a registrar cues de trànsit per a accedir a la ciutat.\nL'esforç promocional d'enguany ha sigut més gran, destaca la regidora de Turisme. «La campanya 'Un estiu com els d'abans' ha transmés el missatge que a Cullera es pot gaudir de les xicotetes grans coses de la vida, com fer una passejada per la platja, prendre's alguna cosa en una terrasseta o retrobar-se amb els vells amics i a més fer-ho amb seguretat perquè hi ha un ajuntament i un sector compromesos a garantir les mesures preventives necessàries.\nDonada la situació actual, i sent la seguretat un dels factors clau per a atraure el turisme, l'ajuntament continuarà treballant en l'aplicació d'accions que mantinguen a Cullera en el seu estatus de destí segur.\nEsta aposta per la seguretat s'ha vist reconeguda pels organismes certificadors. Recentment, el Castell de Cullera ha obtingut el certificat de bones pràctiques avançades per part del Sicted, de la Secretària d'Estat de Turisme, per a la reducció del risc de contagi per coronavirus.\nA més, este estiu les platges de Cullera han aconseguit situar-se entre les més segures de tota Espanya. Així ho ha catalogat l'Institut de Qualitat Turística Espanyola certificant amb el segell «Safe Tourism Certified» huit dels seus arenals.\nConcretament, esta distinció l'han rebuda les platges de Sant Antoni, Racó, Dosser, El Marenyet, Escollera, Cap Blanc, Olivos i Far.\nEl segell «Safe Tourism Certified» és una distinció que avalua, identifica i determina la implantació de mesures de seguretat enfront de la Covid-19 a les platges de tot el territori nacional. Així, amb ell es ratifica que les platges de la capital turística de la Ribera complixen els requisits de prevenció i seguretat, neteja, senyalització i benestar d'usuaris i banyistes per a frenar el risc de propagació del coronavirus.


LogMeIn facilita l'accés al nostre telèfon mòbil allà on ens trobem - YCOM\nLogMeIn facilita l’accés al nostre telèfon mòbil allà on ens trobem\nLa companyia disposa d’una tecnologia que ens permet accedir a l’escriptori del nostre telèfon de manera remota, ideal per a centres d’assistència tècnica i fins i tot per a usuaris finals que siguin "mandrosos" a l’hora d’escriure en el petit teclat del seu terminal.\nGuillem Alsina (guillem@imatica.org) – Imaginem-nos la següent situació: ens trobem al bell mig d’una zona rural, sense una botiga d’informàtica o servei tècnic a prop, i amb un problema de funcionament o configuració en el nostre telèfon mòbil, que necessitem actiu per rebre o realitzar alguna trucada important. La situació sembla perduda… tot i que només de forma aparent. Gràcies a LogMeIn, empresa productora de solucions d’accés remot, ara es pot accedir remotament a un telèfon mòbil i fer-lo anar com si el tècnic tingués el dispositiu a les seves mans. Tot això gràcies a Internet i a una connexió 3G.\nD’aquest producte, anomenat LogMeIn Rescue+Mobile, se’n va presentar en el recent Mobile World Congress de Barcelona la versió del client per a dispositius Android, la plataforma basada en GNU/Linux i promoguda per Google de la qual se’n preveu una explosió en els propers mesos/anys fins arribar a copar una part molt important de l’ecosistema dels sistemes operatius per a telèfons mòbils. Prèviament, els usuaris de telèfons Symbian, BlackBerry i Windows Mobile, ja podien gaudir dels avantatges que els proporciona aquest programari.\nAvantatges que, òbviament, queden patents en un servei tècnic de qualsevol mena que hagi de donar suport a usuaris en mobilitat. Un altre dels avantatges que aporta, a més, aquesta solució de LogMeIn, és el fet que funciona en modalitat SaaS (Software as a Service, aplicació allotjada en un servidor propietat de la companyia, i els serveis de la qual són contractats), amb el que el cost de manteniment, actualització i incidències es redueix a zero.\nLa persona que proporciona el servei d’assistència pot accedir a la consola d’administració a través del navegador web del seu ordinador, veient una imatge del terminal amb el qual està operant i el que té aquest en pantalla en cada moment. El sistema disposa de seguretat, en exigir que sigui el propietari del terminal qui permeti l’accés al seu telèfon per part del tècnic en forma remota.\nFins i tot podem concloure que aquesta aplicació pot arribar a ser útil a aquells usuaris als quals els resulti "pesat" teclejar en el seu terminal, ja que el control remot permet un accés a totes les funcions del telèfon, com ara redactar i enviar missatges SMS. Fins i tot podem arribar a realitzar trucades o despenjar el telèfon per respondre a una trucada entrant, fins aquí arriba la potència del servei.\nEls proveïdors de serveis que empren LogMeIn Rescue+Mobile per oferir suport a la seva base de clients amb smartphones, han experimentat, de mitjana, com la satisfacció dels seus clients ha augmentat més d’un 35%, i un 25% a la primera trucada per resoldre el problema, i com han hagut d’emprar menys temps en trucades*. De fet, el 97% dels clients finals de mòbils que realitzen una sessió de LogMeIn Rescue+Mobile afirmen amb posterioritat que prefereixen el suport remot**. Com a resultat, els usuaris finals de mòbils que reben aquest suport millorat són més propensos a recomanar el seu proveïdor de serveis a un amic o membre de la seva família i estan menys disposats a canviar de proveïdor***.\nA més d’aquest servei, LogMeIn compta amb una àmplia varietat de productes que faciliten l’accés i treball remot, tant per a departaments de servei tècnic com per a empreses. Aquests productes i serveis poden veure’s en el seu lloc web.\n* Segons una anàlisi interna de LogMeIn a partir dels resultats d’una enquesta realitzada a clients de Rescue+Mobile.\n** Segons estudis interns realitzats per un proveïdor de telefonia mòbil el nom del qual no ha estat revelat.\n*** Segons estudis interns realitzats per un proveïdor de telefonia mòbil el nom del qual no ha estat revelat.


Disseny i construcció de Piscines a Girona | Construccions Montero\nSi vius a Girona o rodalies, a Construccions Montero ens encarregarem en dissenyar i construir la piscina dels teus somnis. Ens encarreguem de totes les fases que comporta (idea, esborrany, disseny, gestió administrativa, obra...) i t'oferim un assessorament integral durant tot el procés.\nAl ser una constructora, no només ens encarreguem de construir piscines a Girona, sinò que molts dels nostres projectes són Construcció de cases a Girona o Reformes integrals a Girona.\nPer dissenyar i construir les piscines dels nostres clients a Girona, comptem amb un gran i divers equip de professionals (tècnics d'obra, arquitectes, aparelladors, enginyers...) que ens permeten oferir-te un assessorament integral en el projecte de la teva piscina.\nComptem amb un gran equip de professionals i especialistes per a realitzar tant la construcció de la teva piscina a Girona com la construcció de qualsevol d'habitatge o l'execució de reformes, ja siguin integrals, de cuines o de banys.\nDemana'ns pressupost sense cap compromís per la construcció de la teva piscina a Girona.\nEncofrats i estructures de formigó a Girona


Saint-Mard (Charente Marítim) - Viquipèdia, l'enciclopèdia lliure\nSaint-Mard (Charente Marítim)\n(S'ha redirigit des de: Saint-Mard (Charente-Maritime))\n46° 05′ 11″ N, 0° 42′ 37″ O / 46.086388888889°N,0.71027777777778°O / 46.086388888889; -0.71027777777778\nSaint-Mard és un municipi francès, situat al departament del Charente Marítim i a la regió de la Nova Aquitània. L'any 2007 tenia 975 habitants.\nEl 2007 la població de fet de Saint-Mard era de 975 persones. Hi havia 384 famílies de les quals 100 eren unipersonals (52 homes vivint sols i 48 dones vivint soles), 120 parelles sense fills, 140 parelles amb fills i 24 famílies monoparentals amb fills.\nEl 2007 hi havia 465 habitatges, 398 eren l'habitatge principal de la família, 22 eren segones residències i 45 estaven desocupats. 445 eren cases i 16 eren apartaments. Dels 398 habitatges principals, 331 estaven ocupats pels seus propietaris, 55 estaven llogats i ocupats pels llogaters i 12 estaven cedits a títol gratuït; 5 tenien una cambra, 11 en tenien dues, 46 en tenien tres, 95 en tenien quatre i 241 en tenien cinc o més. 318 habitatges disposaven pel capbaix d'una plaça de pàrquing. A 174 habitatges hi havia un automòbil i a 196 n'hi havia dos o més.\nEl 2007 la població en edat de treballar era de 643 persones, 464 eren actives i 179 eren inactives. De les 464 persones actives 396 estaven ocupades (211 homes i 185 dones) i 68 estaven aturades (36 homes i 32 dones). De les 179 persones inactives 62 estaven jubilades, 45 estaven estudiant i 72 estaven classificades com a "altres inactius".\nEl 2009 a Saint-Mard hi havia 400 unitats fiscals que integraven 1.022 persones, la mediana anual d'ingressos fiscals per persona era de 15.992€.\nDels 37 establiments que hi havia el 2007, 2 eren d'empreses alimentàries, 1 d'una empresa de fabricació d'altres productes industrials, 13 d'empreses de construcció, 10 d'empreses de comerç i reparació d'automòbils, 1 d'una empresa de transport, 7 d'empreses de serveis i 3 d'empreses classificades com a "altres activitats de serveis".\nDels 14 establiments de servei als particulars que hi havia el 2009, 2 eren tallers de reparació d'automòbils i de material agrícola, 1 taller d'inspecció tècnica de vehicles, 1 paleta, 4 guixaires pintors, 2 fusteries, 2 electricistes i 2 empreses de construcció.\nL'any 2000 a Saint-Mard hi havia 36 explotacions agrícoles que ocupaven un total de 1.914 hectàrees.\nObtingut de «https://ca.wikipedia.org/w/index.php?title=Saint-Mard_(Charente_Marítim)&oldid=21694871»\nLa pàgina va ser modificada per darrera vegada el 15 ago 2019 a les 10:39.


Iceta tornarà a ser el candidat del PSC a la presidència de la Generalitat | NacióDigital\nIceta tornarà a ser el candidat del PSC a la presidència de la Generalitat\nEl primer secretari serà proclamat cap de llista sense necessitat de celebrar primàries perquè no s'ha presentat cap altre aspirant\nper Sara González, 22 de juny de 2017 a les 16:48 |\nMiquel Iceta al congrés del PSC. Foto: Adrià Costa\nEl primer secretari del PSC, Miquel Iceta, tornarà a ser el cap de llista a les eleccions que el Govern preveu convocar, com a molt tard, la primavera del 2018. Ell ha estat l'únic aspirant que s'ha presentat i, en no tenir cap rival, serà proclamat candidat pel consell nacional -el màxim òrgan del partit entre congressos- i sense necessitat de presentar-se a unes primàries que inicialment s'havien previst pel 15 de juliol.\nAixí doncs, Iceta està preparat per tornar a optar a president de la Generalitat. A finals de l'any passat ja va deixar clar que ell es postularia a no ser que considerés que hi ha al partit algú millor posicionat per fer-ho. L'alcaldessa de Santa Coloma de Gramenet i ara també membre de la direcció del PSOE, Núria Parlon, que podria haver estat una de les aspirants, ja es va autodescartar a principis d'any.\nL'entorn del primer secretari i bona part dels quadres territorials han animat Iceta a seguir des de que va guanyar les primàries per repetir com a secretari general. De fet, tot i que inicialment una part del partit va especular amb què s'instal·lés una bicefàlia -Iceta liderant el partit i algú altre com Parlon sent la cara visible al Parlament-, finalment l'aparell dels socialistes va considerar que aquesta fórmula podria acabar ser contraproduent si el partit entra en una dinàmica de polifonies en un any en què caldrà fer pinya.\nIceta, com la resta d'aspirants electorals, haurà d'afrontar el xoc entre Catalunya i Espanya arran del procés sobiranista i del referèndum de l'1 d'octubre, al qual el PSC ja ha dit per activa i per passiva que no farà cap concessió. Els socialistes catalans consideren, però, que el seu posicionament de reformar la Constitució s'enforteix amb Pedro Sánchez al capdavant del PSOE i després d'un congrés en el qual el partit ha reconegut que Espanya és un estat plurinacional.\nPolítica, PSC, socialistes, Miquel Iceta, candidat, Generalitat, primàries\nMentre hi sigui Iceta\nPer Anònim el 23 de juny de 2017 a les 04:16\nel PSC no aixeca el cap! Altra cosa seria amb Parlon, però...\nHi tant, endavant\nPer Anònim el 22 de juny de 2017 a les 23:47\nLa delegación del PSOE en Cataluña necessita un paio com l'Iceta.\nPer Anònim el 22 de juny de 2017 a les 23:05\nEsperem que per aquelles dates siguem una república i ell hagi emigrat al reino d'Espanya i aixi tots contents, sobtetot nosaltres!\nPer Anònim el 22 de juny de 2017 a les 22:10\nEl izeta amb z, a Catalunya no el volem ni amb pintura, es un impresentable hi un fastigos traïdor, acabarà com el Duran .\nPer Ave Canem el 22 de juny de 2017 a les 20:51\nPremi per al gosset rodonet que fa saltirons al voltant del seu amo Sanchez, babejant, amb la llengua fora, movent la cueta.\nPer Anònim el 22 de juny de 2017 a les 20:31\nAu, a ballar! (el ball del PSOE)\nPer J.M.Pol el 22 de juny de 2017 a les 18:45\nJo voto per Iceta. Amb ell segur que el que queda de psc acaba desapareixent. Cruspit per el que queda de psoe. VISCA LA REPÚBLICA CATALANA\nIceta,ja saps on tens que anar\nPer Anònim el 22 de juny de 2017 a les 18:01\nMagnifica elección.......Ara creut-ho-


Cancel·len la sèrie 'Castle', després de vuit temporades\nNo hi haurà nous episodis de 'Castle' des del proper 16 de maig, últim dia d'emissió de la popular sèrie televisiva als EUA I l drama policial protagonitzat per Nathan Fillion acaba amb la seva vuitena temporada , segons ha confirmat la cadena ABC.\nLa sèrie havia confirmat fa dies la marxa de la seva coprotagonista, Stana Katic després de diverses setmanes de rumors i de negociacions entre la cadena i els actors. La producció havia decidit reduir costos prescindint a part del repartiment, com la coprotagonista de la sèrie Stana Katic, Becket en la ficció. No obstant això, en els dies passats la resta del repartiment -inclòs el protagonista, Nathan Fillion- havia renovat el seu contracte amb vista a produir una possible novena temporada més curta que pogués posar punt final a la sèrie . No obstant això, la cadena ha optat per no seguir endavant amb la sèrie sense el seu coprotagonista.\nCal advertir que la sèrie havia gravat dos finals per a la vuitena temporada , capítol que s'emetrà als Estats Units el proper 16 de maig: un final per si la sèrie acabava definitivament -com així ocurrirá- i un altre si continuava però sense Kate Becket.\nDesprés de la confirmació de la sortida de Stana Katic de la sèrie, molts dels seguidors de la ficció havien demanat a la cadena que la sèrie no continués sense.\nArtículo anteriorAlt Urgell, 13 de maig 2016: 8è CONGRÉS EDUCACIÓ I ENTORN\nArtículo siguienteLa Liga investiga si los jugadores del Rayo se dejaron ganar ante la Real Sociedad


Apartments Hotel Sant Pau a Barcelona - Web Oficial\nDes de l'1 de gener de 2020 estan actives les restriccions d'accés a la ciutat de Barcelona. Consulta tota la informació\nEls Apartments Hotel Sant Pau compten amb una ubicació estratègica a pocs metres de l'Hospital Sant Pau i molt a prop de la Sagrada Família.\nEls Apartments Hotel Sant Pau estan situats a només 100 metres de l’Hotel Amrey Sant Pau\nLes seves modernes instal•lacions el faran gaudir d'una estada inoblidable a Barcelona. La nostra diversitat de serveis i un personal professional i atent el faran sentir millor que a casa.\nPer a la seva comoditat comptem amb Wi-Fi gratuïta a tot l'establiment.\n10% de descompte sobre l'import de la seva reserva si opta per una tarifa no reemborsable. L'import total de l'estada s'abonarà en el moment de realitzar la reserva. No s'admeten cancel•lacions ni modificacions.\nLa ubicació estratègica dels Apartments Hotel Sant Pau al centre de Barcelona, permeten una excel•lent comunicació amb els principals punts d'interès de la ciutat.\nDescansi com mai a les nostres acollidores habitacions.\nGaudeixi de Barcelona a preus incomparables\nModernes i lluminoses instal•lacions pensades per al seu confort.\nPosi's en contacte amb nosaltres, estarem encantats d'atendre'l.


L’avió privat de la cantant Shakira, obligat a fer un aterratge d’emergència\nLa colombiana havia de viatjar aquest passat dijous a la nit des de Barranquillas, però un problema tècnic li va impedir\n21/07/2018 22:13 | Actualitzat a 22/07/2018 12:02\nImatge d'arxiu de la cantant Shakira | CatalunyaDiari.cat\nLa cantant Shakira havia d'haver tornat a Barcelona fa diversos dies, però va haver de canviar completament tots els seus plans a causa d'un important problema amb el seu avió privat en el qual viatja ciutat rere ciutat durant la seva gira 'El Dorado'. La colombiana va fer una última parada a la seva ciutat natal Barranquillas, però va haver d'estar-s'hi molt més del previst.\nSembla que l'avió privat de Shakira que va enlairar-se a les 11.30 hores de la nit d'aquest passat dijous des de l'aeroport de Barranquillas va patir un problema tècnic que el va obligar a realitzar un aterratge d'emergència. De fet, l'aeronau va patir una despressurització, motiu pel qual el pilot va prendre la decisió de donar marxa enrere i tornar a l'aeroport per evitar problemes nefastos.\nProblemes amb l'avió de Shakira\nEl problema tècnic es va detectar tan sols 20 minuts després que l'avió s'enlairés, però per sort, s'ha acabat confirmant que tot ha tornat a la normalitat i que Shakira ja està tornant cap a Barcelona, suposadament per començar a gaudir de les seves vacances en família al costat del futbolista Gerard Piqué i els seus dos fills, Milan i Sasha.\nShakira pujant al seu avió privat | CatalunyaDiari.cat\nAquest descans més que merescut després de la seva gira 'El Dorado' arriba després de recordar els seus inicis a Barranquillas, ciutat on va néixer. Feia 12 anys que la colombiana no actuava allí i ho ha acabat fent per la cerimònia d'inauguració dels Jocs Centreamericans i del Carib.\nGran èxit després de la pitjor etapa\nUn gran final per una gira que ni la mateixa cantant s'imaginava que podria acabar realitzant. L'hemorràgia en les seves cordes vocals que va afectar greument a la seva veu la van deixar molt decaiguda. Shakira i els seus fans van arribar a pensar que podria perdre la veu, però finalment ha superat la que considera l'etapa «més dura» de la seva vida.\n«Moltes vegades em preguntava per què estava passant per tants obstacles. Hi havia dies que no viola de llevar-me del llit. Mai vaig pensar que podria arribar a perdre la veu. Vaig pensar que arribaria a perdre moltes altres coses a la vida, però mai la meva veu. Quan em vaig trobar en aquesta situació, van ser els dies més difícils», ha declarat Shakira recordant aquells dolorosos moments.


El president del Barça ha participat aquest dimecres a Nyon en les reunions del Comitè de Competicions de Clubs i del Comitè Estratègic de Futbol Professional de la UEFA\nJosep Maria Bartomeu ha tingut aquest dimecres una intensa agenda a Nyon (Suïssa), seu de la UEFA, on ha participat en les reunions del Comitè de Competicions de Clubs i del Comitè Estratègic de Futbol Professional, dos dels fòrums decisoris del màxim organisme del futbol europeu i on el FC Barcelona és present.\nEn la reunió del Comitè de Competicions de Clubs s’han tractat, entre d’altres temes, les darreres actualitzacions sobre la introducció progressiva del VAR en les competicions europees a partir de la temporada 2019/20 així com el projecte de creació d’una tercera competició de clubs des de la temporada 2021/22.\nUn cop finalitzada aquesta trobada, Bartomeu ha participat en la reunió del Comitè Estratègic de Futbol Professional, un panell integrat per clubs, lligues, federacions i jugadors. En la reunió, en la qual ha estat present el President de la UEFA, Aleksander Ceferin, s’han debatut, entre d’altres temes, sobre les recents informacions aparegudes en diversos mitjans de comunicació al voltant del suposat incompliment d’alguns clubs del Fair Play Financer i de la també suposada creació d’una Super Lliga de Clubs. En la reunió també s’ha tractat sobre el desenvolupament del futbol femení.\nJosep Maria Bartomeu forma part del Comitè Estratègic de Futbol Professional de la UEFA des del maig de 2014, un càrrec que comporta també participar en el Comitè Executiu de l’ECA, el màxim òrgan de l’Associació Europea de Clubs.


El pla que s'implementarà a final del 2020 suprimeix el trajecte directe fins al centre hospitalari de referència del Llevant\nHospital de Manacor./ ISAAC BUJ\nManacorMÉS per Porreres exigeix que es restableixi la connexió de transport públic directe amb l'Hospital de Manacor, el centre hospitalari de referència del municipi, així com amb el PAC de Vilafranca. Amb el pla que es preveu implantar a final d'any, per Porreres hi passaria la línia 502, de Porreres fins a Palma, passant per Llucmajor; la línia 511, de Porreres a Felanitx, i la línia 403, que connectaria Porreres amb Palma passant per Algaida.\nEl nou pla de transport públic en autobús pretén convertir Manacor i Felanitx en els centres de connexió de la zona. Per tant, la línia 511 estarà preparada per arribar fins a Manacor, però fent transbord a Felanitx. Des de MÉS per Porreres es queixen per perdre la connexió directa amb l'Hospital de Manacor i assenyalen que "no sabem si el transbord hi conduirà directament", ni tampoc a Vilafranca.\nActualment, Porreres es connecta amb Manacor mitjançant la línia 495, que passa també per Vilafranca de Bonany, on hi ha el Punt d'Atenció Continuada (PAC).\nMÉS per Porreres assenyala en una nota que "el foment del transport públic és cosa de tothom, especialment de les institucions públiques. Cal que aquestes línies tinguin uns horaris útils i uns preus assequibles perquè siguin d'ús comú i perquè valgui la pena mantenir-les. Estam convençuts que tots els grups polítics de l'Ajuntament de Porreres estaran d'acord amb les reivindicacions d'aquest comunicat i els proposarem plantejar una moció per tal de fer aquesta demanda de manera conjunta".\nEl partit ha anunciat també que adreçarà una carta al director general de Transports i Mobilitat, Jaume Mateu Lladó, i al gerent del CTM, Maarten van Bemmelen, per demanar-los que es repensin la decisió d'eliminar aquesta línia. "No podem permetre que la ciutadania del nostre poble perdi l'oportunitat de poder acudir als serveis de salut pública en transport públic", conclouen a la nota.\nautobusos Manacor Porreres VILAFRANCA connexions Hospital de Manacor


Davant la censura a Llonovoy, Antoni Noguera diu que “no faran callar a la ciutadania” - MÉS per Mallorca\nDavant la censura a Llonovoy, Antoni Noguera diu que “no faran callar a la ciutadania”\nLa coalició PSM-IV-ExM critica el sectarisme del PP per eliminar el pregó de la nit de Sant Joan: “ara ja sabem quina és la nova forma de fer política del batle Isern”\nEl grup municipal del PSM-IniciativaVerds-Entesa a l’Ajuntament de Palma critica el “sectarisme agressiu” del govern municipal del PP contra les associacions de veïnats, per eliminar el pregó de la nit de Sant Joan, a càrrec de l’humorista Miquel Àngel Llonovoy. El regidor Antoni Noguera qualifica aquest fet de “censura pura i dura”.\nNoguera es demana si censurar la crònica sarcàstica i humorística de Llonovoy és la “nova forma de fer política” de què tant presumeix el batle Mateu Isern. “Negar als ciutadans de Palma la possibilitat de riure-se’n de\ntot el que passa en aquesta ciutat és un greu error que demostra les formes totalitàries del PP. Els sortirà el tir per la culata, perquè no ens faran callar”, afirma.\nEl regidor sobiranista i ecosocialista critica que l’equip de govern del PP vulgui imposar el disseny de la festa de la nit de Sant Joan a les associacions veïnals: “la participació ciutadana és la forma de fer política, els veïnats de Palma han de ser els protagonistes del disseny de les seves festes. Amb aquesta ingerència de l’equip de govern municipal, el PP demostra que li sobren els veïnats i li sobra la participació”.


Activitats de muntanya: d’abril 2008\nJa fa uns caps de setmana.. m'enbarco amb en Marc i en Gatsaule, a tibar per terres solitaries de l'Alt Urgell, en concret la via dels germans Millet que puja per un pany de paret molt estetic i arraconat del mon.. el Tossal del Coscullet.\nEl tossal... estetic com pocs !! El rapel de baixada i els primers trams de paret\nA remarcar com a punts interessants de la via: lo arraconat de la via (perduda bastant enfora de la carretera), l'estetica de l'espero i tractar-se d'una via d'estil ben classic (buscar el camí i no perdre's pel mig de la paret). Això ultim vam tenir els nostres menys i menos... i alguna que altra variant vam fer.\nNaltres vam dormir a peu de parking.. paratge idilic (feia dies que no bivaquejavem apartats d'un riu... i el tema humitat s'agraeix !!!!!), pel matí trobem fita... i avall que fa baixada: tarterams varis un parell de rapels i a resseguir la paret per trobar el peu de via.\nEls companys d'escalada: Marc i Joan\nEls primers llargs segueixen la via Directa, segueixen tonica d'anar fent sobre terreny tumbadillo i roca no massa compacte, a partir del 4rt llarg, la via es separa cap a l'esquerra i es posa en un tram de tapia mes vertical.. aqui vam passar de llarg i vam fer un llarg personalitzat. Seguim tirant amunt i arribem als trams més verticals i tecnics, alguns interessants pero que perden degut a que es fan curts i la roca no es massa fiable.\nAl cim trobem un repetidor, i trobem bones vistes al panta d'oliana.\nEn resum.. una via alpina on el millor l'entorn.\nPublicat per Piter a les 23:02 0 comentaris\nPublicat per Piter a les 20:31 8 comentaris\nPublicat per Piter a les 14:59 0 comentaris


Arriba l'HispaBrick Magazine Event 2015 - Museu Nacional de la Ciència i la Tècnica de Catalunya - MNACTEC\nInici > El Museu > Premsa > Arriba l'HispaBrick Magazine Event 2015\nArriba l'HispaBrick Magazine Event 2015\nTrobada d’aficionats a les construccions LEGO®\nEls propers dissabte 5 i diumenge 6 de desembre tindrà lloc al Museu de la Ciència i de la Tècnica de Catalunya (mNACTEC) l'HispaBrick Magazine Event 2015, trobada d’aficionats a les construccions LEGO®. Aquest acte l’organitza la revista HispaBrick Magazine, amb la col·laboració del mNACTEC.\nL’HispaBrick Magazine Event és una activitat pensada per apropar infants, joves i adults a l’univers de les construccions LEGO®, a través de l’exhibició de maquetes i creacions de diverses temàtiques construïdes amb LEGO®, la participació dels més petits en tallers de construccions creatives i en un joc de pistes per trobar ninots gegants de LEGO® amagats al Museu, i tallers d’iniciació al control de robots LEGO® Mindstorms EV3.\nEnguany se celebra la 4a edició d’aquesta trobada, que per tercera vegada té lloc al mNACTEC. En l’exposició d’aquesta edició es podran veure diorames inspirats en Star Wars, com la batalla de Hoth i l’Hangar Imperial, maquetes d’una ciutat i de l’època medieval, així com una gran exposició de vehicles militars i una maqueta del Circuit de Catalunya. També hi haurà una zona dedicada als elements de robòtica i construccions de Technic fetes amb peces de LEGO®.\nL’horari de l’HispaBrick Magazine Event 2015 al mNACTEC és el següent:\nDissabte, 5 de desembre: de 10 a 14h i de 16 a 20h, amb entrada a 1 euro (els menors de 8 anys tenen entrada gratuïta).\nDiumenge, 6 de desembre: de 10 a 14h i de 16 a 20h, amb entrada gratuïta.


Cyberkaris nº 123 - Abril 2013\nPATOLOGIES CULTURALS URBANES\nTot parlant de les ciutats, sovint s'ha insistit en el fet que són organismes vivents, fins al punt que s'hagi arribat a postular l'existència de la seva ànima. Les ciutats, en tant que éssers vius, sovint emmalalteixen. Cal, per tant, guarir-les mitjançant els recursos a l'abast, entre els quals hi ha la cultura. Tanmateix, tota medicina pot ser un verí mortal si no s'aplica adequadament i en la seva justa dosi. La cultura ha demostrat a bastament i arreu del món les seves virtualitats en processos fins i tot espectaculars de transformació urbana: Glasgow, Bilbao, Lille, Rosario o Medellín són sens dubte bones pràctiques i, a escala global, obligades referències. Però tots els massa fan mal, i en l'abús de la cultura com a vareta màgica susceptible de provocar transformacions urbanes poderoses també s'han anat generant, amb el temps, algunes patologies significatives.\nPotser la patologia més clàssica sigui "l'efecte Potemkin" (el monument com a pantalla, o com a màscara, per tal d'amagar una realitat urbana desagradable) i la més coneguda sigui la "gentrificació"(implantar en un entorn urbà degradat una iniciativa cultural suficientment potent per tal de propiciar la substitució dels grups socials que l'habiten). El filòsof barceloní Rafael Argullol va encunyar anys enrere l'expressió "síndrome de l'amfitrió ultratjat" per tal de referir-se a l'odi creixent dels residents cap als visitants en ciutats saturades de turistes. I el geògraf Francesc Muñoz ja fa temps que es refereix a la "urbanalització" tot evocant la tendència a l'estereotip de les noves realitats urbanes. No són menys importants la "descontextualització" (sovint xifrada en el manteniment del vestigi del passat fora de lloc), el "monumentalisme" (la mida, en aquest cas, veritablement importa), la "senilitat precoç" (els espais culturals no només s'inauguren, també cal mantenir-los), el que podríem considerar "atròfia funcional" (contenidors que fan impossible el desenvolupament satisfactori de cap contingut) o el "shock per sobredosi" (l'ús reiterat d'aquesta estratègia fins al paroxisme).\nProbablement el repertori detallat ens podria dur més enllà de la dotzena de patologies culturals urbanes que ara i aquí han esdevingut significatives. Un dels grans riscs de la dictadura dels arquitectes és que acabi tenint en la cultura una de les armes de destrucció massiva més perilloses. S'imposa, per tant, avançar poc a poquet vers una perspectiva força més homeopàtica, que inclogui entre els seus efectes la seva causa: la cultura només serà propiciadora d'un desenvolupament urbà sostenible el dia que aquest incorpori la dimensió cultural entre els seus objectius irrenunciables.\nParticipació en la trobada a Sevilla de la Xarxa Espanyola de la Fundació Anna Lindh\nDel 8 al 10 de març van tenir lloc a Sevilla dos actes organitzats per la Xarxa Espanyola de la Fundació Anna Lindh (RE-FAL). D'una banda, la trobada de joves líders associatius "Enfortir xarxes: la joventut mediterrània en moviment", que reunia a membres de la xarxa espanyola, entre els quals es troba Interarts, i de la xarxa marroquina; el programa incloïa sessions de treball per reforçar les seves capacitats de lideratge i per tractar temes transversals com ara la qüestió sobre l'educació i l'aprenentatge intercultural. D'altra banda, el dia 9 es va celebrar el segon dels esdeveniments, la sisena reunió del Comitè Executiu de la Xarxa Espanyola de la Fundació Anna Lindh, que va comptar amb la participació d'Eduard Miralles, president d'Interarts. Entre els temes tractats cal destacar la preparació de la XV Assemblea de la RE-FAL, a celebrar al maig de 2013. En aquesta ocasió, serà Barcelona la seu de l'acte, el que suposarà una vinculació major d'Interarts, actualment membre del comitè d'aquesta organització, en la preparació de l'esdeveniment.\nTallers de dansa del ventre i debat en el marc del projecte Balady\nDel 10 al 24 de març, la gestora cultural egípcia Donia Maher va realitzar una visita de treball a Barcelona per acostar-se a l'escena artística i als actors culturals d'aquesta ciutat. Durant aquest període, l'Associació La Miranda i el Centre de Cultura de Dones Francesca Bonnemaison van acollir dos tallers sobre el tema "Dona, poder i dansa del ventre". 22 dones de diferents països i edats, totes establertes a Catalunya, van practicar la dansa del ventre i van compartir les seves percepcions sobre imatge de la dona i models de gènere. La propera etapa serà la producció d'un audiovisual sobre la base de les imatges i entrevistes recollides al llarg del projecte. Al juny es presentarà al públic els resultats d'aquesta col·laboració entre Donia Maher de Hassala i Emilie Vidal d'Interarts, en el marc del Programa Tandem/Shaml de la Fundació Europea de la Cultura, MitOst, Al Mawred Al Thaqafy i Anadolu Kültür, que compta amb el suport de Robert Bosch Stiftung, DOEN Foundation i Mimeta.\nJornada sobre les capitals europees de la cultura 2016\nEl Departament de Cultura de la Generalitat de Catalunya va organitzar el passat 14 de març una jornada de treball a Barcelona. La iniciativa, que va partir dels equips de les Capitals Europees de la Cultura de 2016, Donostia/Sant Sebastià i Wroclaw, buscava explorar possibilitats de col·laboració entre aquestes dues ciutats i les institucions catalanes abans i durant 2016. Donostia/Sant Sebastià 2013 va presentar, entre d'altres detalls del seu projecte, els tres eixos de la seva proposta: Far de la Vida, Far de les Trobades i Far de les Veus. Per la seva banda, Wroclaw va basar la seva exposició del projecte al voltant del concepte central de "ciutat profunda", sorgida de la història i amb moltes capes. A més de responsables dels equips de treball de les dues capitals i del Departament de Cultura de la Generalitat, van assistir a la jornada de treball representants d'altres entitats, entre les quals hi havia Interarts, que va aportar el seu coneixement sobre el sector cultural europeu i internacional.\nFòrum d'Empreniment Cultural i Innovació FOMECC Urabá\nEmprenedors culturals de la regió colombiana d'Urabá, públic en general i institucions de la zona com la Gerència per Urabá de la Governació d'Antioquia, l'alcaldia de Apartadó, Comfama, Comfenalco, Corbanacol i Fundaunibán es van reunir el passat 21 de març en aquest Fòrum, celebrat a Apartadó, en el marc del projecte FOMECC Colòmbia que porta a terme Interarts i la Facultat d'Arts de la Universitat d'Antioquia. L'esdeveniment va reunir a més de 200 assistents, i entre altres continguts, cal destacar la presentació dels èxits i reptes de la recentment creada Xarxa Cultural d'Urabá i de l'experiència FOMECC Colòmbia en aquesta zona, que busca generar nous àmbits de convivència i disminuir factors de violència mitjançant la promoció de dinàmiques de canvi cultural i suport als emprenedors culturals; la trobada també va permetre mostrar els productes i serveis d'emprenedors culturals de la regió, com un miniconcert de rock. El Programa FOMECC està finançat per l'Agència Espanyola de Cooperació Internacional per al Desenvolupament (AECID).\nParticipació en l'Arts Fòrum d'Euromedinculture(s) a Toló\nL'any 2010, 9 membres de la xarxa Euromedinculture(s) van llançar un projecte anomenat "Arts Fòrum-Compartir i Crear", que permet a artistes i professionals de la cultura de l'espai euromediterrani debatre problemes comuns, compartir creacions artístiques, descobrir pràctiques i models i dissenyar noves iniciatives. Aquest projecte, que compta amb suport del Programa Cultura de la Comissió Europea, va celebrar el seu tercer Arts Fòrum a Toló (França) entre els dies 21 i 23 de març. La trobada, albergada per l'associació ADCEI, que també coordina la xarxa Euromedinculture(s), es va centrar en la recerca de nous models econòmics per al sector cultural, en el marc de la crisi econòmica i la necessitat de repensar les formes de participació de la comunitat. Interarts, membre de la xarxa Euromedinculture(s), va assistir a la trobada i va moderar una taula rodona amb el títol "L'art i la cultura en venda! Un producte com qualsevol altre?". L'Arts Fòrum de Toló va reunir uns 80 participants d'una vintena de països. Més informació.\nReconeixement dels ministres llatinoamericans i caribenys al paper de la cultura en el desenvolupament\nEl 14 i 15 de març va tenir lloc a Paramaribo, Surinam, el 19è Fòrum i Primera Reunió de Ministres de Cultura de la Comunitat d'Estats Llatinoamericans i Caribenys (CELAC). Hi van participar 24 Estats Membres, que van ratificar la importància de la cultura i la diversitat cultural com a mitjans fonamentals per impulsar la cooperació regional i el desenvolupament sostenible, així com la Resolució 65/166 sobre Cultura i Desenvolupament aprovada per l'Assemblea General de l'ONU, i els esforços de la UNESCO per integrar de forma expressa la cultura als Objectius de Desenvolupament Sostenible que seran aprovats el 2015. En aquest sentit, la CELAC prepara propostes conjuntes de tots els seus membres relacionades amb cultura i desenvolupament per presentar als fòrums multilaterals internacionals. Més informació.\nDAWRAK - Ciutadans pel Diàleg: Programa d'intercanvi\nLa Fundació Anna Lindh llança la segona convocatòria del programa d'intercanvi entre ciutadans d'organitzacions de societats civils de l'àrea euromediterrània i àrab. La idea és donar suport principalment a joves amb visió de canvi a llarg termini i que siguin actius en les seves respectives comunitats. Els seleccionades realitzaran pràctiques sobre les 4 "D" de la Fundació: Diàleg, Diversitat, Democràcia i Desenvolupament. Les sol·licituds es poden fer fins el 14 d'abril de 2013. "DAWRAK-Ciutadans pel Diàleg", que compta amb finançament de la Unió Europea, és una iniciativa de la Fundació Anna Lindh que respon a la seva missió de millorar el respecte mutu entre cultures i donar suport a la societat civil a la regió euromediterrània. Informació i formulari en línia.\nBeques del Ministeri d'Educació, Cultura i Esport d'Espanya\nRecentment el Ministeri d'Educació, Cultura i Esport (MECD) d'Espanya ha obert la convocatòria corresponent a 2013 del programa IBEREX, destinada a joves professionals iberoamericans del sector cultural que vulguin formar-se en organismes especialitzats i unitats sectorials d'aquest ministeri. Els interessats poden inscriure's a la convocatòria visitant el web del MECD abans del 15 d'abril de 2013. També a través de l'anterior enllaç, es pot accedir a la convocatòria de les beques patrocinades per la Fundació Endesa destinades a la formació en patrimoni cultural de joves iberoamericans. En aquest cas, el termini d'inscripció de la candidatura acaba el 22 d'abril de 2013.\nPremis ARTFAD 2013: convocatòria de participació\nFAD, Foment de les Arts i el Disseny, organitza una nova edició dels premis ARTFAD d'art i artesania contemporània. L'organització de Barcelona busca amb aquest guardó estimular la investigació, la creació i l'excel·lència en el camp dels oficis artístics. Professionals i estudiants tant d'àmbit nacional com internacional dels sectors de disseny gràfic i industrial, l'arquitectura, l'art, l'artesania i la moda poden presentar les seves creacions fins el 26 d'abril de 2013. Cada autor pot presentar fins a 5 propostes i la temàtica és lliure. Informació i bases de la convocatòria.\nPremi de Recerca sobre Polítiques Culturals 2013\nLa Fundació Europea de la Cultura i la Xarxa Europea de Formació en Gestió Cultural ENCATC organitzen l'edició 2013 del Premi de Recerca sobre Polítiques Culturals, destinat a joves investigadors de no més de 35 anys. La distinció anual té per objectiu incentivar les noves generacions d'investigadors en polítiques culturals i premia aquells projectes de recerca que incideixen sobre els problemes actuals i els desafiaments culturals europeus del moment. El termini de presentació de projectes està obert fins al 31 de maig de 2013. Bases i formulari d'inscripció disponibles al web de ENCATC.\nCorea: programa d'intercanvi per a professionals de la cultura de l'Àfrica o Àsia\nEl Ministeri de Cultura, Esports i Turisme de Corea i el Servei Coreà d'Informació i Cultura duen a terme un programa d'intercanvi per a professionals d'entre 25 i 45 anys, d'Àfrica o Àsia, dels àmbits de cultura, art, turisme, mitjans de comunicació i esports. Diverses organitzacions coreanes acolliran a les persones seleccionades, cadascuna d'aquestes entitats rebrà les sol·licituds dels candidats la especialització dels quals estigui relacionada amb les seves activitats. El programa preveu finançar entre altres conceptes, viatges, estada, manutenció i formació. Més informació.\nConferència ''El públic europeu: 2020 i més enllà'': conclusions\nEl passat octubre de 2012 es va celebrar a Brussel·les la conferència sobre desenvolupament d'audiències organitzada per la Comissió Europea. Més de 800 professionals de la cultura es van reunir per intercanviar experiències i opinions sobre el públic i la seva implicació amb les propostes culturals. A la jornada es van presentar diversos exemples de projectes que van tenir en compte aquest aspecte des de l'inici mateix de la concepció de la iniciativa. Precisament el desenvolupament d'audiències és un dels punts prioritaris del proper programa de finançament de la Unió Europea per al sector cultural i creatiu Europa Creativa. Recentment les conclusions de la conferència estan disponibles al web de la Comissió.\n''Counting What Counts'': el que els Big Data poden fer pel sector cultural\nL'organització Nesta, que promou la innovació al Regne Unit, ha publicat recentment al seu web un informe elaborat per Anthony Lilley i el professor Paul Moore sobre la utilització de les dades en el sector cultural. El treball posa de manifest el gran potencial de l'immens volum de dades que es generen actualment, sobretot amb la utilització de les noves tecnologies. L'informe proposa als organismes culturals i artístics un canvi radical davant aquests Big Data, i busca ajudar als responsables de la presa de decisions d'aquestes entitats a fer aquest canvi d'enfocament.\nXarxes: els aspectes evolutius de la cultura al segle XXI\nCulturelink publica al seu web el llibre que recull el contingut de la Tercera Conferència Mundial Culturelink celebrada a Zagreb, Croàcia, el 2009. En aquest esdeveniment, un nodrit grup d'investigadors de tots els continents van debatre sobre les xarxes culturals i els aspectes evolutius de la cultura al segle XXI. Editada per Biserka Cvjetičanin, l'obra commemora els vint anys d'activitat de Culturelink i alhora analitza qüestions com l'ús eficaç de les TIC o el paper de les xarxes en la mobilitat dels artistes, així mateix, presenta estudis de cas de tot el món.\nManual de mesurament de la participació cultural\nL'Institut d'Estadística de la UNESCO va encarregar a la Fundació Fitzcarraldo l'elaboració del manual "Measuring Cultural Participation" que ara es publica. L'obra ofereix una guia de referència sobre la tècnica per mesurar la participació i consum cultural, posant especial atenció a la seva viabilitat als països en desenvolupament, i pretén ser una eina de suport per al disseny d'enquestes que puguin capturar la complexitat de la participació cultural. El manual inclou i comenta estudis de cas nacionals i internacionals i relaciona els principals preocupacions i aspectes crítics de la qüestió.\nPublicació sobre projectes participatius a l'espai públic\nHorsLesMurs, l'associació francesa per al desenvolupament de les arts de carrer i de circ, ha publicat recentment "In Situ In Cité, projectes participatius a l'espai públic". L'obra recull 22 experiències que il·lustren la gran diversitat de propostes dutes a l'espai públic pels artistes. Totes elles comparteixen el paper central que atorguen a la implicació i participació del públic, així com els principis d'intercanvi, de comunicació. Com mostra la publicació, aquests exemples permeten als participants una forma de reapropiació, tant material com simbòlica i intel·lectual, de l'espai públic.\nObservatori Basc de la Cultura: tres nous informes\nEl Departament d'Educació, Política Lingüística i Cultura del Govern Basc ha publicat recentment en el seu web tres nous informes de l'Observatori Basc de la Cultura. El primer es titula "Models d'externalització i cogestió dels equipaments culturals (I)", i analitza les tendències i models de gestió indirecta d'aquest tipus d'equipaments per oferir una visió global a les administracions públiques. "Avaluació del retorn social de les ajudes públiques en cultura" és el títol del segon estudi, on es defineixen una sèrie d'indicadors per sistematitzar aquesta mesura en relació a les subvencions i ajudes públiques a l'àmbit cultural. En tercer lloc, "Valoració d'intangibles en operacions financeres amb agents culturals" presenta recomanacions de caràcter pràctic adreçades a les entitats financeres perquè puguin complementar les estimacions de risc financer de les operacions creditícies.\nCGLU: Informe sobre Rio +20\nEl juny de 2012, l'ONU va organitzar a Rio de Janeiro una conferència sobre desenvolupament sostenible: Rio +20. Recentment, la Comissió Cultura de Ciutats i Governs Locals Units (CGLU) ha publicat un informe que inclou tant l'estratègia que va dissenyar en ocasió de l'esdeveniment, per influir en el procés previ a Rio +20, com una anàlisi exhaustiva del document final de la conferència. "Rio +20 i cultura. advocar per la cultura com a pilar de la sostenibilitat "suggereix que arran de Rio +20, la tradicional bretxa entre els actors culturals i els actors que lideren el debat sobre els marcs del desenvolupament és menor, i que aquests actors estan a dia d'avui més i millor connectats.\nInforme sobre les llengües minoritàries\nL'Experta Independent de l'ONU per a qüestions sobre les minories Rita Izsak ha presentat un informe que porta per títol "Milers de llengües minoritàries amenaçades per l'assimilació, el conflicte i el desplaçament forçat". L'estudi, que recull les activitats realitzades per Izsak durant els darrers mesos i informació sobre la tasca del Fòrum sobre Qüestions de les Minories, assenyala que hi ha risc de desaparició dels idiomes minoritaris pel predomini dels idiomes nacionals i internacionals, els processos d'assimilació i la disminució dels usuaris d'aquests idiomes. L'informe analitza les qüestions i els reptes que afecten les minories lingüístiques a tot el món i les conclusions i recomanacions de l'Experta independent.\nConferència RESEO - Òpera Europa (Viena, Àustria, 3-7 d'abril de 2013)\nLa Conferència de primavera de la Xarxa Europea per a l'Educació en Òpera i Dansa RESEO i Òpera Europa té lloc a Viena durant aquests dies. Amb la participació d'actors internacionals del sector polític i cultural, entre els quals hi ha la directora d'Interarts Mercedes Giovinazzo, la conferència vol plantejar el debat sobre qüestions com ara el paper que pot jugar la cultura com a element de cohesió europea, en un moment de creixent qüestionament de la idea d'Europa. El programa de l'esdeveniment preveu, al costat de les sessions plenàries, la celebració de tallers i d'interpretacions operístiques.\nZinc Shower: trobada entre empreses i inversors del sector cultural i creatiu (Madrid, 11-13 d'abril de 2013)\nEl Centre de Creació Contemporània Matadero Madrid organitza en aquesta ciutat el primer meeting show per a emprenedors, inversors i professionals de les indústries culturals i creatives. Durant dos dies, 100 projectes innovadors seleccionats per a l'ocasió tindran l'oportunitat de ser coneguts per potencials inversors; l'esdeveniment també busca promoure una xarxa de col·laboració entre els professionals del sector, així com fomentar la formació i la creació entre els actors culturals. Zinc Shower, que inclou al seu programa activitats culturals, d'oci i diversió, és una iniciativa de Stage Planet i Utopic_US, amb la coproducció de l'Àrea de les Arts de l'Ajuntament de Madrid (Matadero Madrid) i el suport del Ministerio de Educación, Cultura y Deporte (Dirección General de Política e Industrias Culturales y del Libro), Madrid Emprende, ICEX i Enisa.\nSimposi ''FRAGILE?'': Dansa, arts i discapacitat visual (Tallinn, Estònia, 19-21 d'abril de 2013)\n"FRAGILE?" és una trobada europea de professionals i acadèmics dels sectors de la dansa, l'art i la discapacitat visual l'objectiu del qual és compartir i explorar les pràctiques inclusives a Europa. Tallinn serà la ciutat que aculli aquest esdeveniment entre els dies 19 i 21 d'abril. Destinat a persones amb discapacitats visuals, professors, artistes, curadors, productors i promotors, científics, terapeutes, ballarins/intèrprets i investigadors que treballen en aquests camps, "FRAGILE?" busca fomentar la discussió, la participació i el desafiament dels col·laboradors amb discapacitat visual i dels seus socis en les àrees de dansa, arts escèniques, benestar i art en general. Els organitzadors de l'esdeveniment són Baerum Kulturhus (Noruega), Vo'Arte (Portugal), Universitat de Tallinn (Estònia) i Salamanda Tandem (Anglaterra).\nInteracció 2013 (Barcelona, 8-10 de maig de 2013)\nEl Centre d'Estudis i Recursos Culturals (CERC) de la Diputació de Barcelona organitza una nova edició d'Interacció, conferència biennal sobre polítiques culturals i punt de trobada entre els responsables i professionals de la cultura, tant del sector públic com privat. El tema central de 2013 és el "Valor públic de la cultura", qüestió que es desplegarà en tres eixos temàtics: Innovació i cultura, cultura col·laborativa i xarxes; Sostenibilitat dels projectes culturals; i Món local i nous models d'actuació en cultura. L'edició d'enguany presenta com a novetat una fira de projectes, on les organitzacions tindran la possibilitat de donar a conèixer les seves experiències, bones pràctiques i ofertes culturals. Interarts serà present a l'esdeveniment tant amb la seva participació a la sessió plenària com a la presentació oral i la mostra, a un estand del Programa FOMECC, Foment d'Empreses Culturals i Creatives, i lesseves eines FomeccNet, xarxa internacional per organitzacions afins a FOMECC, i FomeccBiz, xarxa per a emprenedors del sector artístic i cultural.\nSimposi Internacional sobre Educació Artística (St. Pölten, Àustria, 9-12 de maig de 2013)\nConferències, taules rodones i tallers es desenvoluparan a St Pölten, Àustria, durant el Simposi Internacional sobre Educació Artística que tindrà lloc del 9 al 12 de maig en aquesta ciutat . L'objectiu d'aquest esdeveniment, que comptarà amb rellevants ponents, és mostrar tant la diversitat de l'educació artística com el seu paper en el debat públic i polític. La inclusió social, la participació i la intel·ligència emocional, així com la influència d'aquests factors a l'aprenentatge, són els temes centrals d'aquesta trobada. Al seu voltant, educadors artístics, professors, estudiants, investigadors i treballadors d'institucions culturals intercanviaran experiències, debatran i buscaran nous enfocaments per a l'educació cultural.


“Ser previsibles ens posa en risc constantment”\nNovel·lista, publica ‘Ho sé tot de tu’\nClare Mackintosh es troba còmoda entre els embats narratius dels thrillers psicològics protagonitzats per dones policies. Després de debutar el 2015 amb Te dejé ir (Debolsillo), ara torna amb Ho sé tot de tu (La Campana / DeBolsillo), en la qual teixeix una història d’assetjaments al metro de Londres inspirada en la seva experiència a la policia britànica, on va treballar durant 12 anys.\nTotes les víctimes de la novel·la són dones. Algunes són assetjades, d’altres violades i d’altres assassinades. Per què s’ha volgut centrar en aquest tipus de violència?\nEra molt conscient que estava escrivint un llibre que reforçava la violència cap a les dones com un entreteniment. Però ho vaig escriure així perquè realment és el que passa al món. Les dones són especialment vulnerables a les grans ciutats. Fins i tot en els delictes que aparentment no haurien de tenir un biaix de gènere, com ara que et robin la cartera, és més factible que ataquin una dona.\nLes protagonistes estan sotmeses a agressions i patiment, però cap d’elles es rendeix. Per què les ha fet a totes tan lluitadores?\nVaig llegir fa temps una frase que deia: “Les dones són com bosses de te. Només pots saber com són de fortes quan les poses en aigua bullent”. Ho dic en el sentit que les dones poden ser molt normals, però si les poses en una situació perillosa, lluitaran. Si amenaces els seus fills o la seva seguretat, trobaran una força que no sabien que tenien. Totes les dones que conec tenen aquesta capacitat per ser fortes, malgrat que algunes pensin que són febles.\nLondres apareix com una ciutat perillosa sobretot per a les dones. Quina reacció espera que tinguin els lectors després de llegir-la?\nLa majoria dels meus lectors són dones, però també hi ha uns quants homes. Espero que els que llegeixin la novel·la reflexionin sobre la manera en què les dones ens sentim quan som observades per homes al metro. Encara que ells no pretenguin fer-nos mal, ens genera una enorme sensació d’incomoditat.\nEl thriller avança a partir de tres veus: la víctima, la policia que investiga el cas i l’agressor. Per què va optar per aquesta estructura?\nM’interessava escriure des de diversos punts de vista. Narrar la història de la víctima des de la primera persona del singular aporta immediatesa i proximitat al relat. El lector pot entrar directament al cap del personatge, en aquest cas de la víctima, i sentir-s’hi fàcilment identificat. El punt de vista de la policia l’escric des de la tercera persona perquè, teòricament, no ha d’estar emocionalment involucrada amb els fets. Així s’adopta una certa distància. Pel que fa a la tercera veu, la de l’agressor, m’agrada veure els crims des de la mirada de qui els provoca. Em sembla fascinant escoltar l’univers paral·lel dels criminals, per això he inclòs aquesta veu al llibre.\nEn un moment del llibre, escriu: “La rutina et matarà”. Quin és el perill real de la quotidianitat?\nSer previsibles ens posa en risc constantment. Quan treballava a la policia en casos d’assetjament, la majoria d’agressors eren homes que la víctima coneixia. Però quan es tractava de desconeguts, un dels motius pels quals assetjaven una dona en concret era pel fet que la víctima era previsible. La rutina ens fa massa complaents, ens hi sentim còmodes. I com més complaents ens tornem, menys ens adonem que està passant alguna cosa estranya. És com fer sempre el mateix recorregut en cotxe: tens més possibilitats de tenir un accident perquè creus que estàs fora de perill.\nL’agressor del llibre utilitza internet per difondre informació privada de les futures víctimes i propiciar així els assetjaments. Quin paper ha volgut donar a internet?\nAmb internet tot s’accentua. Molta gent va cada dia a la mateixa cafeteria i ho publica a Facebook. Tota aquesta informació existeix i qualsevol persona la pot fer servir. La majoria de vegades s’utilitza només com una eina de màrqueting, però a vegades també es fa servir per fer mal. Hem de tenir els ulls més oberts i anar més en compte. També hem de fer-nos una idea genèrica de la realitat. Pots no compartir gaires coses a Facebook, per exemple, però si sumes tota la informació que publiques a totes les xarxes socials, dona una imatge molt acurada de qui ets i què fas.\nUn altre dels elements que apareix reiteradament a la novel·la és la importància d’escoltar les víctimes. Per què posa tant d’èmfasi en aquesta qüestió?\nTots som culpables de no escoltar les víctimes i de projectar el que nosaltres faríem en casos d’altres persones. Fem grans suposicions sobre què hauria de sentir una víctima. És important tenir en compte l’impacte de cada agressió a qui la pateix, perquè pot variar segons la persona. A tu et poden estirar la bossa i no donar-hi més importància. A mi em pot passar el mateix i puc experimentar atacs de pànic. Per això a la novel·la faig èmfasi en la necessitat d’escoltar en comptes d’imposar a les víctimes el que creiem que han de sentir.\n“No he perdut mai les ganes de jugar”\nAlbert Forns, guanyador de l'últim premi Sant Joan


Reservi amb descompte a Study & Live in your Teacher's Home Heidelberg. Escola Alemany a Alemanya\nStudy & Live in your Teacher's Home, Heidelberg, Alemanya\nQualificació general de 1 estudiants per a l'escola Study & Live in your Teacher's Home, Heidelberg\nNOTA: tots els cursos oferts per Study & Live in your Teacher's Home, Heidelberg poden reservar-se en línia a LanguageCourse.Net. En cas que un curs no aparegui llistat més amunt, indica la descripció del curs al camp de comentaris del formulari de registre en línia.\nTens qualsevol consell sobre Heidelberg o vols unir-te a mi per obtenir un curs d'Alemany a Study & Live in your Teacher's Home de Heidelberg? Pots consultar les ressenyes i informació sobre l'escola que he escollit aquí\nLa majoria de cursos: 11.914 cursos d'idiomes llistats. No trobaràs més en cap altre lloc web


Guest House Tesanovic Osecina Sèrbia - Ofertes d'hotels amb els MILLORS DESCOMPTES EN LÍNIA\nAllotjaments a Osecina\nVeure tots els 2 allotjaments a Osecina.\nObiliceva 25, Osecina, Osecina, Sèrbia, 14253 - Veure al mapa\nMés informació sobre Guest House Tesanovic\nTant si es tracta d'un viatge de plaer com si és de negocis, Homestay Tesanovic és una elecció d'allotjament magnífica quan visiten Osecina. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nEl Homestay Tesanovic, s'esforça al màxim per tal que els seus hostes es tribin còmodes. Per tal d'assolir això, l'hotel compta amb els millors serveis i instal.lacions. L'hotel ofereix accés a una gran gama de serveis, inclosos magatzem d'equipatge, aparcacotxes, transport hotel/aeroport, instal·lacions per a reunions i banquets , servei de cangur.\nL'ambient de Homestay Tesanovic es reflexa en cada habitació. calefacció, servei de despertador, escriptori, balcó/terrassa, despertador són només algunes de les comoditats a la vostra disposició. L'hotel compta amb una llista completa de comoditats, com pesca, massatge, parc infantil, jardí. Gaudeixi d'incomparable serveis i d'una localització de prestigi a Homestay Tesanovic.


Fem Xarxa, Autor a A Manlleu Fem Xarxa ~ Pàgina 49 de 80Fem Xarxa, Autor a A Manlleu Fem Xarxa ~ Pàgina 49 de 80\nSessió per a empreses al Lab Manlleu, espai de Coworking.\nEscrit per Fem Xarxa el 4 de desembre de 2018 . Publicat a Sense categoria\nEl dijous 13 de desembre, de 8 a 8.45h del matí, el Lab Manlleu, espai de Coworking ha organitzat una sessió matinal de cafè i Networking per tancar la temporada abans del Nadal. Aquesta és una activitat dirigida a qualsevol tipus d’empresa on aprendran com presentar el seu negoci o projecte en menys d’un minut. A continuació, s’oferirà un petit […]\n18 anys de Badanadal a Manlleu\nEscrit per Fem Xarxa el 4 de desembre de 2018 . Publicat a Notícies\nDurant 31 dies (del 8 de desembre al 7 de gener), el centre de Manlleu es transformarà de nou en un espai pensat i ambientat perquè tothom pugui gaudir de la màgia d’aquestes festes. El Badanadal compleix 18 anys amb una proposta consolidada que aglutina oci, cultura i comerç. L’EXPRESS, per la seva banda, inaugura una nova ubicació en el […]\nForn de Pa Altarriba, 60 anys\nEscrit per Fem Xarxa el 27 de novembre de 2018 . Publicat a Butlletí, Empresa del mes\nEl 1958, Jacint Altarriba i Conxita Terricabras van obrir a Manlleu un forn tradicional. Quan Francesc Altarriba va prendre el relleu va fer créixer el negoci familiar fins a convertir-lo en una empresa que avui opera en tot el país, diversificada en diferents marques vinculades al sector del pa. Per la seva manufactura, recerca, comercialització i magatzematge, el grup d’empreses […]\nL’Ajuntament de Manlleu, de nou exemple en l’impuls de l’ESS\nEscrit per Fem Xarxa el 27 de novembre de 2018 . Publicat a Notícies\nEl passat 23 de novembre, l’OPE Manlleu va presentar l’estudi sobre les cadenes de valor en l’Economia Social i Solidària a Osona (2017) a l’Oficina Tècnica d’Estratègies per al Desenvolupament Econòmic (OTEDE) de la Diputació de Barcelona. L’objectiu de la jornada va ser el de donar a conèixer estratègies d’activació de mercats socials territorials. Acompanyant l’Ajuntament de Manlleu i davant […]\nUn sopar amb concert inaugura les ‘Nits de mercat’\nEl dissabte 24 de novembre, el Mercat Municipal de Manlleu va celebrar l’exitosa primera edició de les Nits de mercat, una nova proposta de dinamització comercial, que incloïa sopar i un concert amb Guillem Roma. Des de la inauguració del nou edifici, el 2011, l’Associació de Comerciants impulsa accions de tota mena per acostar-se a nous públics i esdevenir el […]